**Előterjesztés a Balaton-Nagybereki Vízitársulat 2017.05.19.-i Küldöttgyűlésére**

**Tárgy:** Elkülönítetten kezelt vagyon

T**isztelt Küldöttgyűlés!**

A vízitársulatok működéséről szóló 2009 évi CXLIV tv 42.§(4) bekezdése a Küldöttgyűlés jóváhagyását írja elő az elkülönített vagyon évente aktualizált, és tételes nyilvántartásához.

Az elkülönített vagyon jogi kategóriáját a hivatkozott tv 1.§.4. pontja egyértelműen definiálja.

Ennek kapcsán Küldöttgyűlésünk a 2016 évi ülésén ezen kategória hatálya alá eső vagyon elemeket részletesen megvizsgálta, és az alábbi határozatot hozta:

**7/2016.(05.06.) KGY.sz. határozat**

***A Küldöttgyűlés a az előterjesztéshez csatolt táblázat alapján 715 098 eFt össz értékben elfogadja a 426 tételből álló társulati művek elkülönítetten kezelt értékét a következő megkötésekkel:***

* ***A lista nem tartalmazza az ingatlanok értékét.***
* ***A lista nem tartalmazza az állami tulajdonú vízi létesítmények értékét.***
* ***A lista a Hubertus Bt.-től üzemeltetésre átvett vízi létesítmények bekerülés kori nettó aktivált értékét tartalmazza.***
* ***A lista semmiképp nem lehet napi piaci érték alapja.***
* ***Felkéri a Küldöttgyűlés az ügyvezetést, hogy az állami tulajdonú vízi létesítmények, - mint műtárgyak - értékének a meghatározásához kezdeményezzen egyeztetést a műtárgyak felett tulajdonosi jogokat gyakorló szervezettel, az azokat jogszerűen az államtól birtokba vevő, - és a társulatnak üzemeltetésre átadott Hubertus Bt. bevonásával.***

A művek jogállása és a velük kapcsolatos helyzet az elmúlt év során nem változott.

Ezért javaslom a Tisztelt Küldöttgyűlésnek, hogy a jogszabályi előírásnak eleget téve változatlan formában hagyja jóvá az elkülönítetten kezelt vagyonnal kapcsolatos előző évi döntését, amivel az aktualizálási kötelezettségünknek eleget teszünk.

A Határozat második részében foglaltak végrehajtását az Intéző Bizottság felfüggesztette az alábbi határozatával:

**15/2016.(10.21.) IB Határozat.**

**Az Intéző Bizottság 2 igen szavazattal elfogadja az ügyvezetés beszámolóját, és egyetért az NFA megkeresésének a mellőzésével.**

**Felkéri az ügyvezetést, hogy a soron következő KGY ülésre készítsen előterjesztést a határozat módosítására.**

A határozat meghozatalának indoka az volt, hogy a társulati művek nyilvántartásának jogszabályi előírásainak eleget tevő előterjesztést az IB megtárgyalta, és a **2/2016.(02.03.)** számú határozatával jóvá hagyta, és a Küldöttgyűlésnek elfogadásra javasolta.

A határozatában nem szerepelt a tulajdonosi jogokat gyakorló szervezet (NFA) megkeresése az érték meghatározással kapcsolatban. A KGY határozatba küldötti észrevétel alapján belekerült egy kiegészítés, ami az ügyvezetést kötelezte az állami tulajdonú művek kezelői átadása ügyében újólag felvenni a kapcsolatot az NFA-val.

A kezelői jog átadásától az NFA a társulat alapításának időszakában elzárkózott, ezért az e körbe tartozó művek értékét az átadó NFA elzárkózása miatt a mai napig nem sikerült meghatározni.

Ennek a kitételével szavazta meg a KGY az elkülönített vagyon nyilvántartásának előterjesztését.

A jelenlegi jogszabályi környezetben az állami tulajdonú művek társulati kezelésbe adása, vagy ennek jóváhagyása nem reális alternatíva, az ellent mond a hatályos vízgazdálkodási törvénynek. Így a kapcsolat felvételnek pozitív hozadéka nem várható.

Ezért az ügyvezetés javaslata az, hogy a következő küldöttgyűlésen a 7/1016.KGY határozat ennek megfelelően módosításra kerüljön.

A perek lezártával az állami tulajdon Hubertus részére történő átadásának a jogszerűsége megerősítést nyert, így a Hubertus Bt átadása üzemeltetésre a társulatunk felé szintén jogszerű.

Így a társaságunk jogszerű működése biztosított, az érték nyilvántartásának hiánya nem okoz gazdálkodási problémát. Javaslom az Intéző Bizottság felűlbírálatának az elfogadását!

**Határozati javaslat:**

1. ***A Küldöttgyűlés a 2016 évi Küldöttgyűlésen megtárgyalt előterjesztéshez csatolt táblázat alapján 715 098 eFt össz értékben meg erősíti a 426 tételből álló társulati művek elkülönítetten kezelt értékét 2017 évre aktualizálva változatlan megkötésekkel:***

* ***A lista nem tartalmazza az ingatlanok értékét.***
* ***A lista nem tartalmazza az állami tulajdonú vízi létesítmények értékét.***
* ***A lista a Hubertus Bt.-től üzemeltetésre átvett vízi létesítmények bekerülés kori nettó aktivált értékét tartalmazza.***
* ***A lista semmiképp nem lehet napi piaci érték alapja.***

1. ***A Küldöttgyűlés hatályon kívül helyezi a* 7/2016.(05.06.) KGY sz. határozatának hatodik bekezdését**

Kelt: Kéthely Sári pusztán, 2017.05.10.

Csató András

IB Elnök